
Text rozhodnutia
Súd: Najvyšší súd Spisová značka: 3Sžr/45/2016 Identifikačné číslo súdneho spisu: 4015200927 Dátum vydania rozhodnutia: 27. 07. 2016 Meno a priezvisko sudcu, VSÚ: JUDr. Ivan Rumana ECLI: ECLI:SK:NSSR:2016:4015200927.1 Uznesenie Najvyšší súd Slovenskej republiky v právnej veci navrhovateľa: POHOTOVOSŤ s.r.o. Bratislava, Pribinova 25, Bratislava, za účasti: V.F., bytom T., proti odporcovi: Okresný úrad Komárno, katastrálny odbor, Platanová alej 7, Komárno, v konaní o preskúmame zákonnosti rozhodnutia č. V 1228/15-11 zo dňa 22.06.2015, o odvolaní navrhovateľa proti rozsudku Krajského súdu v Nitre č. k. 19Sp/60/2015-45 zo dňa 29.02.2016, takto r o z h o d o l : Najvyšší súd Slovenskej republiky odvolacie konanie z a s t a v u j e. Žiaden z účastníkov nemá právo na náhradu trov odvolacieho konania. o d ô v o d n e n i e : Napadnutým rozsudkom krajský súd potvrdil rozhodnutie odporcu č. V1228/15-11 zo dňa 22.06.2015. Rozsudok bol doručený navrhovateľovi dňa 14.03.2016. Proti tomuto rozsudku navrhovateľ podal v zákonnej lehote dňa 18.03.2016 odvolanie. Podaním zo dňa 06.06.2016, doručeným najvyššiemu súdu dňa 10.06.2016 vzal navrhovateľ svoje odvolanie v celom rozsahu späť. Podľa § 492 ods. 2 zák. č. 162/2015 Z.z. Správny súdny poriadok odvolacie konania podľa piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Podľa § 246c ods. 1 veta prvá Občianskeho súdneho poriadku (ďalej len „O.s.p.“) pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Podľa § 207 ods. 2 O.s.p. dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Podľa § 207 ods. 3 O.s.p. ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Vzhľadom na to, že k späťvzatiu odvolania zo strany navrhovateľa došlo pred rozhodnutím odvolacieho súdu, Najvyšší súd Slovenskej republiky ako súd odvolací (§ 10 ods. 2 O.s.p.) odvolacie konania podľa § 207 ods. 3 O.s.p. v spojení s § 246c ods. 1 veta prvá O.s.p. zastavil. O náhrade trov odvolacieho konania rozhodol odvolací súd podľa § 146 ods. 1 písm. c/ O.s.p. v spojení s § 224 ods. 1 O.s.p. a § 246c ods. 1 veta prvá O.s.p. Toto rozhodnutie prijal Najvyšší súd Slovenskej republiky v senáte pomerom hlasov 3:0 (§ 3 ods. 9 zákona č. 757/2004 Z.z. o súdoch a o zmene a doplnení niektorých zákonov). Poučenie: Proti tomuto uzneseniu opravný prostriedok nie je prípustný.

